Aemilia du Chatellet
Aemilia du Chatellet Res apud Vicidata repertae: Nativitas: 17 Decembris 1706; Lutetia Obitus: 10 Septembris 1749; Lunae Villa Patria: Francia Nomen nativum: Gabrielle-Émilie Le Tonnelier de Breteuil Familia Genitores: Louis Nicolas le Tonnelier de Breteuil; Gabrielle-Anne de Froulay Coniunx: Florent-Claude du Chastelet Proles: Louis Marie Florent du Châtelet Memoria Sepultura: Eglise Saint Jacques Lunéville Aemilia du Châtelet (etiam nominata du Chastelet seu du Chastellet) cuius omnia nomina Gabriella Aemilia Le Tonnelier de Breteuil coniux marchionis du Chatellet erant, nata Lutetiae die 17 Decembris 1706 et mortua Lunae Villae (olim in ducatu Lotharingiae) die 10 Septembris 1749, fuit scriptrix, mathematica physicaque Francogalla. Ea praeclara est, quia Philosophiae Naturalis Principia Mathematica, auctore Isaaco Newtono, in Francogallum tanta cura convertit, ut illa conversio etiamnunc multum valet. Iam vero Aemilia studuit, ut Godefridi Guilielmi Leibnitii opera physica in Francogallia divulgari possent. Imprimis illa demonstravit experiendo suam rationem valere, qua energia cinetica, quae etiam olim vis viva appellabatur, pro portione massae et celeritatis eius quadratae rei est. Quin etiam Aemilia per multos annos Voltarium amavit, qui eam ad exsequendas quaestiones scientificas valde cohortatus est.